《贺新郎 江学在清瑶屿中和陈其年韵》
清代·吴绮

屐齿穿苔罅。爱君家、鱼丝竹脍，雀绵披鲊。坐上须眉人影绿，一片空潭微射。

有数点、海鸥常下。尽日狂谈挥玉麈，笑人间、世路羊肠怕。

吾醉矣，心无挂。

闲来泼墨珠泉泻。记当年、湖边杜牧，置身图画。今日飘零江海上，游倦临邛司马。

梦醒后、邻钟初打。华屋山丘休更叹，看乌衣、燕子重来者。

今古事，难凭藉。

作者简介：吴绮(1619～1694) 清代词人。字园次，一字丰南，号绮园，又号听翁。江都（今江苏扬州）人。顺治十一年(1645)贡生、荐授弘文院中书舍人，升兵部主事、武选司员外郎。又任湖州知府，以多风力，尚风节，饶风雅，时人称之为"三风太守"。后失官，再未出仕。